《冬日游甘露寺》
宋代·蔡肇

漕河胶舟水流咽，水关著键行者歇。
大江伏槎卧长剑，万顷湿银寒不结。
蓬莱诸仙亦避寒，海门冥冥冻欲坼。
朔风吹晚雁叫空，蓬巷松杉崖石裂。
道人丈室最高处，地炉蒲团稳坐热。
我来乘閒不问道，方床相对无言说。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木石，善诗文，著有《丹阳集》，曾任吏部员外郎、中书舍人等职。蔡肇初事王安石，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《石渠宝笈三编》。